Τυροκαυτερή κυκλαδίτικη
Η ιδιαιτερότητά αυτή της τυροκαυτερής είναι ότι χρησιμοποιεί κεφίρ, που προσθέτει δροσιά και κοντράρει την καυτερή αίσθηση από το μπούκοβο.
400 γρ. λευκά, φρέσκα κυκλαδίτικα τυράκια, όπως γροθοτυράκι, μυζήθρα, ξινοτύρι, βολάκι, σε ίσες ποσότητες, από 50 γρ. δηλαδή, χοντροτριμμένα, εκτός από το βολάκι, 200 ml κεφίρ (στα σούπερ μάρκετ), 60 ml ελαιόλαδο, 2 κουτ. γλυκού μπούκοβο καυτερό, 1 κουτ. γλυκού δυόσμος, ξερός, 2 ντομάτες ζεματισμένες για 2-3 λεπτά σε νερό που βράζει, αποφλοιωμένες, κομμένες στη μέση και χωρίς τα σπόρια, πολτοποιημένες στο μπλέντερ, ή 200 ml ντοματάκια κονσέρβας, πολτοποιημένα στο μπλέντερ, 8-10 ελιές της αρεσκείας μας
Για να φτιάξουμε κυκλαδίτικη τυροκαυτερή, αρχικά ανακατεύουμε όλα τα υλικά μαζί, εκτός από το βολάκι, τις ντομάτες και τις ελιές, μέχρι να ομογενοποιηθούν.Στη συνέχεια, με τα χέρια μας σπάμε μέσα στο μείγμα το βολάκι σε χοντρά κομμάτια.Σε ένα πιάτο στρώνουμε την πολτοποιημένη ντομάτα, απλώνουμε από πάνω την τυροκαυτερή και γαρνίρουμε με τις ελιές.
Ελιά,Ντομάτα,Τυρί,Πάσχα,Χορτοφαγικά